Жигулёвськ

Жигулё́вськ () (ерзя. Жигулёвской) (чуваш. Шукăль) (мокш. Жигулёвск) — варош у Самарьскӯв области, Російськой Федерації, находить ся на правому берегови сериднёго тока Волгы у севернӯв части Націоналного парка «Самарьска Лука» у долинах Жигулёвськых гор у 106 км уд Самары и у 969 км уд Москвы. Межить из мварошом Тольятті и Ставропольскым районом Самарьской области. Обывтельство станом на 1 януара 2010 року становило 51,6 тысяч людий.

Через Жигулёвськ проходить федерална автомаґістраль «Москва-Челябіньск» М5.

 Історія 
Назва вароша происходить уд горбӯв «Жигулёвські горы» (у народови просто —  Жигулі), у окружіню якых вӯн є.

Варош быв сотвореный за Указом Президії Верховного Совіта РСФСР уд 21 фебруара 1952 у резултатови перечиненя робочого поселка Жигулёвськ.

На містови Жигулёвска из XVII сторлча находилися два села Моркваші и Отважноє. У 1942 у районови села Яблунёвый Яр, нахожящого ся у переділах вароша, была уявлена ​​ропа девоньского періоду. На зачаткови 1950-ых рокӯв у районови вароша зачало ся стройство мацвеликой у світі на момент здачі у експлуатацію Волзькой ГЕС им. Владимира Леніна, стройка якої была завершена у 1957 році. У 1950–1960 роках у селови Яблунёвый Яр быв построєный великый цийментный завод.

У середині 80-ых рокӯв XX стороча у варошови сотворено державный Націоналный парк «Самарьска Лука».

У авґустови 2006 року ціла територія «Самарьской Лукы» Жигулёвського заповідника тай зеленой зоны у варошови Тольятті и другі території наблизко объявлены ЮНЕСКО біолоґічным резерватом.

 Промысел 
Близкоє нахождіня до Тольятті обусловлює економічны и соціалны связи вароша. У Жигулёвськови представлены такі виды промысла:

 електроенерґетика — Жигулёвська ГЕС, філія ВАТ РусГідро;
 машиностройка — акумуляторный завод «АКОМ»;
 пищова — кондитерьскый комбінат «Услада» и Жигулёвськый хлібзавод;
 фармацевтична — Жигульовський завод лікарських препаратӯв, ТОВ «Озон»;
 нафтовидобувна — практично згорнута через виснаження нафтового покладу;
 добыча и уробництво строительных матеріалӯв — філія «Евроциймент ґруп» тац ЗАТ «Жигулёвськоє карєроуправліня»;
 пудприємства воєнно-промыслового комплекса.

 Знамі Родаци 

 Калінін Олег Олексіёвич — украйиньскый тренер по шахматах.
 Муравленко Сергій Вікторович — депутат Державной Думы Росії, дійсный член громадської Академії гірничих наук.
 Плохов Евґен Михайлович — начальник Куйбишевськой желізници уд 2000).
 Саитов Олег Елекпаёвич — російськый боксер, чемпіон Олімпійськых игр.

 Удкликованя 

 Старков А. Новый город в Жигулях / Фото А. Шайхета // Огонёк. — 1954. — № 1(1386). — 1 января. — С. 4—6.

 Інформаційно-довідковий сайт міста Жигульовськ 
 Жигульовськ в енциклопедії «Мой город» [Архівовано 6 серпня 2011 у Wayback Machine.] 
 Історія герба Жигульовська [Архівовано 18 вересня 2011 у Wayback Machine.] 
Катеґорія:Міста Росії
Катеґорія:Міста
Катеґорія:Міста подля країны
Катеґорія:Міста подля алфавіту
Катеґорія:Населены пункты
Катеґорія:Населены пункты подля країны
Катеґорія:Населены пункты подля алфавиту
Катеґорія:Населены пункты России
Катеґорія:Росія